
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1678 

1 Δεκεμβρίου 2005 


Α ΠΟΦΑΣΕ ΙΣ 

Αριθμ. 23185 (1) 

Έγκριση του Οργανισμού Εσωτερικής Υπηρεσίας της 

«Δημοτικής Επιχείρησης Ύδρευσης Αποχέτευσης Οι- 
νιάδων Δ.Ε.Υ.Α.Ο.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 1, παρ. 3 και 7του ν. 
1069/1980 περί «Κινήτρων για την'Ιδρυση επιχειρήσεων 
ύδρευσης - αποχέτευσης». 

2. Τις διατάξεις του άρθρου 11, παρ. 22, 23 και 24, του 
ν. 2503/1997 (Φ.Ε.Κ. 107/30.5.1997, τ. Α'), «Διοίκηση, Οργά¬ 
νωση, Στελέχωση της Περιφέρειας, ρύθμιση διατάξεων 
για την Τοπική Αυτοδιοίκηση και άλλες διατάξεις». 

3. Τις διατάξεις του άρθρου 6, παρ. 1, του ν. 2307/1995 
(Φ.Ε.Κ. 113/1995, τ. Α'). 

4. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Οργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α'98). 

5. Την υπ’ αριθμ. 21/2005 απόφαση του Δημοτικού Συμ¬ 
βουλίου του Δήμου Οινιάδων, με την οποία εγκρίνει την 
υπ’ αριθμ. 1/2004 απόφαση του Διοικητικού Συμβουλίου 
της Δ.Ε.Υ.Α. Οινιάδων, αναφορικά με την «Ψήφιση του 
Ο.Ε.Υ. της «Δημοτικής Επιχείρησης'Υδρευσης - Αποχέ¬ 
τευσης Οινιάδων», αποφασίζουμε: 

1. Επικυρώνουμε την υπ’ αριθμ. 21/2005 απόφαση του 
Δημοτικού Συμβουλίου του Δήμου Οινιάδων, με την 
οποία εγκρίνει την υπ’ αριθμ. 1/2004 απόφαση του Δι¬ 
οικητικού Συμβουλίου της Δ.Ε.Υ.Α. Οινιάδων, αναφορικά 
με την «Ψήφιση του Ο.Ε.Υ. της «Δημοτικής Επιχείρησης 
Ύδρευσης -Αποχέτευσης Οινιάδων» ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΗΣ Δ.Ε.Υ.Α. ΟΙΝΙΑΔΩΝ 

Αρθρο 1 

Αντικείμενο του Οργανισμού Εσωτερικής Υπηρεσίας 

1. Με τον παρόντα Οργανισμό καθορίζεται η οργανω¬ 
τική διάρθρωση της Δημοτικής Επιχείρησης'Υδρευσης 
και Αποχέτευσης Παραλίας (Δ.Ε.Υ.Α. Οινιάδων), οι αρμο¬ 
διότητες των Τμημάτων, οι θέσεις εργασίας, ο αριθμός 


του προσωπικού, η κατά μισθολογικά κλιμάκια κατανομή 
των θέσεων κατά ομάδα ειδικοτήτων και ανάλογα με 
την βαθμίδα εκπαίδευσης, οι αποδοχές, ο τρόπος πρό¬ 
σληψης και απόλυσης και το αρμόδιο γί αυτό όργανο 
(ν. 1069/1980) καθώς και κάθε άλλο θέμα σχετικό με την 
υπηρεσιακή κατάσταση του προσωπικού. 

2. Το κατά την προηγούμενη παράγραφρ προσωπικό 
της Επιχείρησης συνδέεται με αυτή με σύμβαση εργα¬ 
σίας ιδιωτικού δικαίου αορίστου χρόνου για το τακτικό 
προσωπικό και ορισμένου για το έκτακτο. 

3. Τακτικό είναι το προσωπικό που κατέχει οργανικές 
θέσεις προβλεπόμενες από τον παρόντα Οργανισμό Εσω¬ 
τερικής Υπηρεσίας (Ο.Ε.Υ.) και η όλη υπηρεσιακή - εργασι¬ 
ακή σχέση και κατάσταση ρυθμίζεται από αυτόν. 

4. Έκτακτο είναι το προσωπικό που προσλαμβάνεται 
με σύμβαση ορισμένου χρόνου για την παροχή υπηρε¬ 
σιών ή την αντιμετώπιση εκτάκτων αναγκών. 

Σε περίπτωση που προσλαμβάνεται έκτακτο προ¬ 
σωπικό για την κατασκευή ή εξυπηρέτηση ορισμένου 
έργου η εργασιακή σύμβαση είναι σύμβαση εργασίας 
ιδιωτικού δικαίου ορισμένου χρόνου και λύεται αυτο¬ 
δίκαια με την περάτωση του έργου. 

Άρθρο 2 

Οργανωτική διάρθρωση των Τμημάτων 
της Δ.Ε.Υ.Α. Οινιάδων 

1. Τα διοικητικά επίπεδα της οργανωτικής διάρθρωσης 
της επιχείρησης είναι: 

α. Γενική Διεύθυνση 
β. Τμήμα 
γ. Γ ραφείο 

Οι υπεύθυνοι των παραπάνω διοικητικών επιπέδων 
ονομάζονται αντίστοιχα: 
α. Γ ενικός Διευθυντής 
β. Προϊστάμενος Τμήματος 
γ. Υπεύθυνος Γ ραφείου 

2. Οι διοικητικές ενότητες που υπάγονται στην Γ ενική 
Διεύθυνση είναι α) Το Τμήμα Μελετών -Προγραμματι¬ 
σμού και ελέγχου ποιότητας β) Το Τμήμα Λειτουργία- 
Συντήρησης και Κατασκευών γ) Το Διοικητικό - Οικο¬ 
νομικό Τ μήμα 

και τα Γ ραφεία 
α) Μηχανοργάνωσης, 
β) Νομικών υποθέσεων 

Άρθρο 3 

Συμβούλιο Προγραμματισμού 

Το Συμβούλιο Προγραμματισμού της Δ.Ε.Υ.Α Οινιάδων 
αποτελεί συμβουλευτικό όργανο υποστήριξης του έργου 
της Γεν. Διεύθυνσης με της εξής αρμοδιότητες: 

α) Κατάρτιση και εισήγηση προγραμμάτων δράσης, 
τα οποία είναι δυνατόν να περιλαμβάνουν: 

• Προγράμματα υλοποίησης στόχων της Δ.Ε.Υ.Α. Οι- 
νιάδων 

• Προγράμματα επενδύσεων 

• Προγράμματα λειτουργίας 

• Προγράμματα χρηματοδοτήσεων και δανειοδοτή¬ 
σεων 

β) Παρακολούθηση της εξελικτικής πορείας εφαρμο¬ 
γής των προγραμμάτων δράσης και τυχόν αναθεώρηση 
τους. 

Η διαμόρφωση συγκεκριμένου προγράμματος δράσης 
και η σχετική εισήγηση στο Δ.Σ. ανήκει στις αρμοδιότη¬ 
τες του Γ ενικού Διευθυντή της Δ.Ε.Υ.Α. Οινιάδων . 

Στο Συμβούλιο Προγραμματισμού της Δ.Ε.Υ.Α. Οινιά- 
δων συμμετέχουν: 

• Ο Πρόεδρος ή ένα μέλος του Δ.Σ. της Δ.Ε.Υ.Α. Οι- 
νιάδων 

• Ο Γ ενικός Διευθυντής 

• Οι Προϊστάμενοι των Τμημάτων 

και ανάλογα με το προς συζήτηση θέμα, οι αρμόδιοι 
υπεύθυνοι Σύμβουλοι της Δ.Ε.Υ.Α. Οινιάδων 

Το Συμβούλιο Προγραμματισμού συγκαλείται τουλά¬ 
χιστον μια φορά τον μήνα μετά από πρόσκληση της 
Γ ενικής Διεύθυνσης. 

Αρθρο 4 

Αρμοδιότητες του Γ ενικού Διευθυντή 

Οι αρμοδιότητες, τα δικαιώματα και τα καθήκοντα του 
Γ ενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί 
της Δ.Ε.Υ.Α. Οινιάδων. 

1 Ο Γενικός Διευθυντής της Δ.Ε.Υ.Α. Οινιάδων προ'ΐ- 
σταται όλων των τμημάτων της Δ.Ε.Υ.Α. Οινιάδων, ορ¬ 
γανώνει, συντονίζει, επιθεωρεί και ελέγχει τις εργασίες 
αυτών. 

2. Έχει την μέριμνα και την ευθύνη για : 

α. Την εκτέλεση του σκοπού για τον οποίο έγινε η 
σύσταση της Επιχείρησης. 

β. Την κατάρτιση του ετήσιου προγράμματος κατα¬ 
σκευής, επισκευής και συντήρησης των δικτύων ύδρευ¬ 
σης και αποχέτευσης. 

γ. Την κατάρτιση του προγράμματος επενδύσεων για 
το επόμενο οικονομικό έτος ως και το πενταετές πρό¬ 
γραμμα επενδύσεων, περιλαμβάνοντας τις εγκεκριμένες 
και προτεινόμενες πηγές χρηματοδότησης του. 

δ. Την σύνταξη δύο τουλάχιστον μήνες από την έναρ¬ 
ξη, του ετήσιου προϋπολογισμού εσόδων και εξόδων της 
Επιχείρησης και της σχετικής εισηγητικής έκθεσης. 

ε. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και τον ετήσιο προϋπολογισμό εσόδων και εξόδων. 

στ. Την σύνταξη του ετήσιου απολογισμού της Επι¬ 
χείρησης μέσα σε τρεις μήνες από την λήξη κάθε οι¬ 
κονομικού έτους. 

ζ. Την κατάρτιση πενταετούς προγράμματος επενδύ¬ 
σεων και αντίστοιχων χρηματοδοτήσεων. 

3. Ο Γ ενικός Διευθυντής εισηγείται στο Δ.Σ. 


α. Την ανάθεση μελετών εκτέλεσης έργων και διενέρ¬ 
γειας προμηθειών με τις διατάξεις που ισχύουν κάθε 
φορά. 

β. Την εκποίηση ή εκμίσθωση ακινήτων ή κινητών 
πραγμάτων που ανήκουν στην επιχείρηση. 

γ. Την έγερση αγωγών και άσκηση ένδικων μέσων ή 
την παραίτηση από αυτά καθώς και κάθε συμβιβασμό, 
δ. Την σύναψη δανείων. 

ε. Την συμμετοχή φυσικών ή νομικών προσώπων ή ΟΤΑ 
ή επιχειρήσεων κοινής ωφέλειας στη δαπάνη κατασκευ¬ 
ής έργων που πρόκειται να κατασκευασθούν από την 
επιχείρηση με προτεραιότητα, καθώς και για το ύψος 
αυτής της συμμετοχής. 

στ. Την έγκριση του προϋπολογισμού, του προγράμ¬ 
ματος εκτέλεσης έργων και επενδύσεων καθώς και των 
αναμορφώσεων τους. 

4. Ο Γ ενικός Διευθυντής. 

α. Έχει την μέριμνα και την ευθύνη για την καθαρο- 
γραφή των αποφάσεων του Δ.Σ,, την ορθή απόδοση των 
πρακτικών των συνεδριάσεων και την εκτέλεση των 
αποφάσεων του Δ.Σ. Ακόμα συμμετέχει στις συνεδριά¬ 
σεις του Δ.Σ. εισηγούμενος τα διάφορα θέματα χωρίς 
να έχει δικαίωμα ψήφου 

β. Παραλαμβάνει την αλληλογραφία της Επιχείρησης 
και την κατανέμει με το πρωτόκολλο στα Τμήματα πα¬ 
ρακολουθώντας την διεκπεραίωση της και ρυθμίζει τις 
διάφορες εργασίες δίνοντας τις αναγκαίες εντολές στα 
Τμήματα είτε γραπτά εκδίδοντας οδηγίες ή εγκυκλίους 
είτε προφορικά. 

γ. Είναι διατάκτης των δαπανών της Επιχείρησης (μαζί 
με τον Προϊστάμενο του Οικονομικού Τμήματος) 
δ. Εισηγείται στο Δ.Σ. τον καθορισμό της τιμής πώ¬ 
λησης του νερού, καθώς και όλων των τελών παροχής 
υπηρεσιών. 

ε. Επιμελείται για την τήρηση του ωραρίου εργασίας 
των υπαλλήλων, είναι; αρμόδιος για τις προφορικές πα¬ 
ρατηρήσεις και γραπτές επιπλήξεις και/ εισηγείται στο 
Δ.Σ. την πειθαρχική δίωξη και τιμωρία των υπαλλήλων 
που διαπράττουν πειθαρχικά παραπτώματα σύμφωνα 
με τον οργανισμό αυτό, 
στ. Υπογράφει τα υπηρεσιακά έγγραφα, 
ζ. Θεωρεί τις μισθοδοτικές καταστάσεις του προσω¬ 
πικού που συντάσσονται με μέριμνα του Διοικητικού 
-Οικονομικού Τμήματος, ή Φροντίζει και εισηγείται στον 
Πρόεδρο του Δ.Σ. τις προαγωγές του προσωπικού και 
θέτει στη διάθεση του Προέδρου τους ατομικούς φα¬ 
κέλους των υπαλλήλων και γενικά είναι υπεύθυνος απέ¬ 
ναντι στο Δ.Σ. για την λειτουργία των Τμημάτων της 
επιχείρησης. 

5. Ο Γ ενικός Διευθυντής ενεργεί: 

α. Για την εκτέλεση συνήθους φύσεως έργων ή προ¬ 
μηθειών και την ανάληψη υποχρεώσεων, εφόσον η συ¬ 
νολική δαπάνη δεν υπερβαίνει τα 1000€ ή το ποσό που 
έχει εγκριθεί από το Δ.Σ. 

β. Για την τοποθέτηση και μετακίνηση του προσωπικού 
στις προβλεπόμενες θέσεις καθώς και για την χορήγηση 
αδειών σε αυτό. 

6. Τον Γενικό Διευθυντή αναπληρώνει όταν απουσιά¬ 
ζει ή κωλύεται ο αρχαιότερος των προϊσταμένων των 
Τμημάτων της Επιχείρησης ή αυτός που θα καθορίσει 
ο Πρόεδρος του Δ. Σ. 

7. Μέχρι να διορισθεί ο Γ ενικός Διευθυντής τα καθή¬ 
κοντα του θα ασκεί με απόφαση του Δ. Σ. υπάλληλος 
της Επιχείρησης. 

Άρθρο 5 

Αρμοδιότητες Γραφείου Μηχανοργάνωσης, Νομικών 
υποθέσεων και 

Γραμματείας Διοίκησης 

1. Το Γραφείο Μηχανοργάνωσης επιμελείται για τα 
παρακάτω: 

• Διαχείριση του λογισμικού που εφαρμόζει η Δ.Ε.Υ.Α. 
Οινιάδων 

• Μηχανογραφική υποστήριξη όλων των λειτουργιών, 
της Δ.Ε.Υ.Α. Οινιάδων. 

• Μέριμνα για την συντήρηση του εγκατεστημένου 
μηχανογραφικού εξοπλισμού και διατύπωση εισηγήσεων 
για τις αναγκαίες επεκτάσεις και αναβαθμίσεις του. 

•Έχει την ευθύνη για την συντήρηση των εφαρμογών 
και των αρχείων. 

• Ανάπτυξη και υποστήριξη ειδικών εφαρμογών 

• Εκπαίδευση του προσωπικού της Δ.Ε.Υ.Α. Οινιάδων 
στην χρήση των εφαρμογών και τον χειρισμό του Η/Υ. 

• Παρακολούθηση των εξελίξεων της τεχνολογίας 
των υπολογιστών. 

2. Το Γραφείο Νομικών Υποθέσεων επιμελείται τα 
παρακάτω: 

• Συνεργασία με το Δ.Σ. και τον Γ ενικό Διευθυντή για 
τα νομικά ζητήματα που αφορούν την Δ.Ε.Υ.Α. Οινιάδων 
και γνωμοδότηση στα θέματα που προκύπτουν. 

• Ενημέρωση των Τμημάτων της Δ.Ε.Υ.Α. Οινιάδων επί 
των διατάξεων της νομοθεσίας και της νομολογίας που 
τους αφορούν. 

• Νομική υποστήριξη κατά την κατάρτιση των κάθε εί¬ 
δους συμφωνητικών που συνάπτει η Δ.Ε.Υ.Α Οινιάδων 

• Επεξεργασία των κειμένων των διακηρύξεων, των 
διαγωνισμών και των εγγράφων της Δ.Ε.Υ.Α. Οινιάδων 

• Συμμετοχή στις συνεδριάσεις του Δ.Σ. σε περίπτωση 
που υπάρχουν ζητήματα αρμοδιότητας του τα οποία 
το Δ.Σ πρέπει άμεσα να κατατοπιστεί. 

• Παρίσταται στα δικαστήρια και τις διάφορες επιτρο¬ 
πές ως πληρεξούσιος δικηγόρος της Δ.Ε.Υ.Α. Οινιάδων 
για την υπεράσπιση των συμφερόντων της. 

• Επιμέλεια για την κατάλληλη προετοιμασία των 
υποθέσεων που υπάγονται σε δικαστήρια καθί ύλην 
ανώτερα του Επετείου ή σε δικαστήρια που εδρεύουν 
σε άλλη πόλη. 

• Τήρηση αρχείου νομικών υποθέσεων της Δ.Ε.Υ.Α. 
Οινιάδων. 

3. Γραμματεία Διοίκησης 

Έχει την ευθύνη για την διοικητική υποστήριξη της 
Δ.Ε.Υ.Α. Οινιάδων : 

• Δακτυλογράφηση, αναπαραγωγή και διακίνηση των 
εισερχομένων και εξερχόμενων εγγράφων. 

• Τήρηση των πρακτικών του Δ.Σ. και έκδοση των 
σχετικών αποφάσεων. 

• Οργάνωση, ταξινόμηση και τήρηση γενικού αρχεί¬ 
ου. 

• Τήρηση πρωτοκόλλου εγγράφων αλληλογραφίας 

• Λειτουργία Τηλεφωνικού Κέντρου Δ.Ε.Υ.Α. Οινιά- 
δων. 

• Σε συνεργασία με τον Πρόεδρο του Δ.Σ. και τον 
Γ ενικό Διευθυντή επιμελείται των δημοσίων σχέσεων. 

Αρθρο 6 

Ανάθεση καθηκόντων 

1. Η ανάθεση καθηκόντων στο προσωπικό προτείνεται 


από τον προϊστάμενο του Τμήματος που ανήκει και 
εγκρίνεται από τον Γ ενικό Διευθυντή. 

2. Ανάθεση καθηκόντων μπορεί να γίνει και με από¬ 
φαση του Δ.Σ. Η διοίκηση για την αποδοτική άσκηση 
των λειτουργιών κάθε Τμήματος της Δ.Ε.Υ.Α. Οινιάδων 
ανήκει στην ευθύνη του προϊσταμένου της. 

3. Ο Προϊστάμενος Τμήματος δύναται να χρησιμοποιεί 
οποιονδήποτε από το προσωπικό του Τμήματος του 
για την εκτέλεση κάθε άλλης εργασίας ανάλογη με 
τις ανάγκες που παρουσιάζονται στους τομείς ευθύνης 
του με τις διαδικασίες που προβλέπονται στον παρόντα 
Οργανισμό. 

4. Το Προϊστάμενο του Τμήματος όταν απουσιάζει ή 
έχει κώλυμα τον αναπληρώνει ο αρχαιότερος υπεύθυνος 
υπάλληλος του ίδιου Τμήματος ή όποιον ορίσει ο Γεν. 
Διευθυντής. 

5. Ο Προϊστάμενος Τμήματος προγραμματίζει τις κα¬ 
νονικές άδειες του προσωπικού του Τμήματος του, με 
τρόπο ώστε να εξασφαλίζεται η εύρυθμη λειτουργία 
του. 

Αρθρο 7 

Αρμοδιότητες του Διοικητικού - 
Οικονομικού Τμήματος 

Ο Προϊστάμενος του Διοικητικού - Οικονομικού Τμή¬ 
ματος είναι υπεύθυνος απέναντι στον Γ ενικό Διευθυντή 
για: 

• Την τήρηση των διατάξεων του παρόντος Οργανι¬ 
σμού Εσωτερικής Υπηρεσίας. 

• Την τήρηση μητρώου και αρχείου όλου του προσω¬ 
πικού που απασχολείται στην Δ.Ε.Υ.Α. Οινιάδων. 

• Τήρηση διαδικασιών που σχετίζονται με κάθε φύσης 
διοικητικές υποθέσεις του προσωπικού. 

•Έλεγχο και τήρηση βιβλίου ή άλλου τρόπου προσέ¬ 
λευσης του προσωπικού. 

• Προγραμματισμό αδειών. 

• Τήρηση στοιχείων απασχόλησης του προσωπικού 
καΓΕκδοση μισθοδοσίας. 

• Μέριμνα για θέματα που έχουν σχέση με την υπε- 
ρωριακή απασχόληση και αμοιβή του προσωπικού, την 
ασφάλεια, την υγειονομική περίθαλψη και νοσηλεία 
του. 

• Προετοιμασία εισηγήσεων για την βελτίωση συνθη¬ 
κών εργασίας στη Δ.Ε.Υ.Α. Οινιάδων και προγραμμάτων 
επιμόρφωσης. 

• Μεριμνά για την καθαριότητα και την φύλαξη των 
κτιριακών εγκαταστάσεων της Δ.Ε.Υ.Α. Οινιάδων. 

• Τον συντονισμό της κίνησης και συντήρησης των 
αυτοκινήτων και γενικά των οχημάτων της Δ.Ε.Υ.Α. Οι- 
νιάδων, ανάλογα με τις ανάγκες σε συνεργασία με τα 
υπόλοιπα Τμήματα της Δ.Ε.Υ.Α. Οινιάδων. 

• Την εισήγηση των προγραμμάτων επενδύσεων της 
Δ.Ε.Υ.Α. Οινιάδων, καθώς και της τιμολογιακής πολιτικής 
της επιχείρησης. 

• Την εισήγηση του προϋπολογισμού της Δ.Ε.Υ.Α. Οι- 
νιάδων, τις αναμορφώσεις του και την κανονική τήρηση 
του. 

• Την σύνταξη της ετήσιας απογραφής των αποτε¬ 
λεσμάτων εκμετάλλευσης, του Ισολογισμού και του 
Απολογισμού της Επιχείρησης. 

• Την τήρηση των διατάξεων του κανονισμού διαχεί¬ 
ρισης της Δ.Ε.Υ.Α. Οινιάδων. 

• Την σύνταξη πρωτοκόλλου ελέγχου των αποθηκών 




23020 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της Δ.Ε.Υ.Α. Οινιάδων κάθε χρόνο και υποβολή του στον 
Γενικό Διευθυντή για θεώρηση. 

• Την εισήγηση του ετήσιου προγράμματος προμη¬ 
θειών της Δ.Ε.Υ.Α. Οινιάδων. 

• Τον προγραμματισμό διενέργειας προμηθειών σύμ¬ 
φωνα με τις ανάγκες τις επιχείρησης. 

• Την διεκπεραίωση των διαδικασιών προμήθειας ει¬ 
δών και υλικών σύμφωνα με τον κανονισμό που ισχύει. 

• Την τήρηση των διαδικασιών απεικόνισης των οι¬ 
κονομικών πράξεων της Δ.Ε.Υ.Α. Οινιάδων σύμφωνα με 
τον Κανονισμό Διαχείρισης της Επιχείρησης. 

• Την τήρηση των διαδικασιών ετοιμασίας των πα¬ 
ραστατικών για την διενέργεια κάθε είδους είσπραξης 
ή πληρωμής από την Δ.Ε.Υ.Α. Οινιάδων καθώς και τον 
έλεγχο των δικαιολογητικών. 

• Την διαμόρφωση και παρακολούθηση του ταμειακού 
προγράμματος της Δ.Ε.Υ.Α. Οινιάδων. 

• Την τήρηση και παροχή στοιχείων για την κοστολό¬ 
γηση των έργων των Τμημάτων της Δ.Ε.Υ.Α. Οινιάδων. 

• Την διαμόρφωση των στοιχείων του ισολογισμού 
και την παροχή κάθε είδους δεδομένων για την δια¬ 
μόρφωση των οικονομικών προγραμμάτων της Δ.Ε.Υ.Α. 
Οινιάδων. 

• Την τήρηση των διαδικασιών απεικόνισης των τα¬ 
μειακών πράξεων στο αντίστοιχο βιβλίο ταμείου και την 
ημερήσια παραλαβή του ταμείου και των δικαιολογητι- 
κών για έλεγχο τους. 

• Την απόδοση των κρατήσεων στους αρμόδιους 
ασφαλιστικούς φορείς. 

• Την Λογιστική τήρηση της αποθήκης και παρακολού¬ 
θηση της κίνησης και απογραφής των αποθεμάτων. 

• Την τήρηση των διαδικασιών παραλαβής, αποθή¬ 
κευσης, φύλαξης και χορήγησης αναλώσιμων ειδών και 
υλικών. 

• Τον έλεγχο των αποθεμάτων με βάση το πρόγραμμα 
προμηθειών. 

• Την τήρηση αρχείων που αφορούν τις διαδικασίες 
του Οικονομικού - Διοικητικού Τμήματος. 

• Την βεβαίωση των εσόδων της Δ.Ε.Υ.Α. Οινιάδων . 
Την εξυπηρέτηση των καταναλωτών. 

• Την παραλαβή των αιτήσεων νέων συνδέσεων 
Ύδρευσης και Αποχέτευσης, τον έλεγχο των δικαιολο- 
γητικών, τον προγραμματισμό και την παρακολούθηση 
της υλοποίησης τους. 

• Την σύνταξη των συμβολαίων νέων παροχών. 

• Την έκδοση των παραστατικών είσπραξης τελών. 

• Την καταγραφή, αρχειοθέτηση και παρακολούθηση 
των νέων παροχών. 

• Την καταμέτρηση των ενδείξεων κατανάλωσης νε¬ 
ρού. 

• Τον έλεγχο των καταμετρήσεων και την έκδοση 
των λογαριασμών. 

• Την έγκαιρη αποστολή των λογαριασμών στους 
καταναλωτές. 

• Την είσπραξη των λογαριασμών ύδρευσης και απο¬ 
χέτευσης, των τελών των νέων συνδέσεων, καθώς και 
κάθε είσπραξη που απορρέει από τις αρμοδιότητες του 
Τ μήματος. 

• Την παρακολούθηση και ενημέρωση του αρχείου 
των καταναλωτών με κάθε μεταβολή. 

• Την παρακολούθηση της εμπρόθεσμης πληρωμής 
των λογαριασμών των καταναλωτών και την διακοπή 
της παροχής σε περίπτωση καθυστέρησης της πλη¬ 


ρωμής, σύμφωνα με τις γενικές κατευθύνσεις του Δ.Σ. 
της Επιχείρησης. 

• Την παρακολούθηση και τον έλεγχο των υδρομε¬ 
τρητών, την ενημέρωση των καταναλωτών για τυχόν 
μεγάλες καταναλώσεις. 

• Τον προγραμματισμό της προμήθειας υδρομετρη¬ 
τών για την αντικατάσταση μη λειτουργούντων ή όσων 
δεν είναι δυνατή η λήψη ένδειξης της κατανάλωσης 
νερού. 

• Την έκδοση παραστατικών προς το Τμήμα Λειτουρ¬ 
γίας - Συντήρησης και κατασκευών που αφορούν σύν¬ 
δεση, διακοπή, επανασύνδεση, αλλαγή μετατόπιση και 
λοιπών τεχνικών εργασιών που αφορούν την παροχή 
του καταναλωτή. 

• Την λήψη και διερεύνηση των παραπόνων των κατα¬ 
ναλωτών και διατύπωση των σχετικών απαντήσεων. 

• Την παρακολούθηση των όρων συνεργασίας τρίτων 
που αναλαμβάνουν την είσπραξη λογαριασμών - τελών 
της Δ.Ε.Υ.Α. Οινιάδων . 

Άρθρο 8 

Αρμοδιότητες Τμήματος Μελετών - 
Προγραμματισμού και ελέγχου Ποιότητας 

Ο Προϊστάμενος του Τ μήματος Μελετών - Προγραμ¬ 
ματισμού και Ελέγχου ποιότητας είναι υπεύθυνος απέ¬ 
ναντι στον Γ ενικό Διευθυντή για : 

• Την εποπτεία των μελετών-των έργων ύδρευσης - 
αποχέτευσης που εκπονεί, εκτελεί ή επιβλέπει η Δ.Ε.Υ.Α. 
Οινιάδων. 

• Την σύνταξη σχεδίου ετήσιου τεχνικού προγράμμα¬ 
τος ύδρευσης - αποχέτευσης και την παρακολούθηση 
της υλοποίησης του. 

• Τον γενικό έλεγχο των κάθε φύσης εργασιών, σύμ¬ 
φωνα με τους κανονισμούς και τα αντίστοιχα πρότυπα 
ποιότητας, διάρκειας και ασφάλεια τόσο των εγκατα¬ 
στάσεων όσο και των εργαζομένων. 

• Την κατάρτιση προϋπολογισμών έργων και σύνταξη 
τυχόν δημοπράτησης έργων. 

• Την εισήγηση για τον τρόπο δημοπράτησης, σύντα¬ 
ξης συμβάσεων έργων και διενέργειας διαγωνισμών. 

• Τον σχεδίασμά, υλοποίηση και εποπτεία των μο¬ 
νάδων διύλισης, χλωρίωσης νερού και βιολογικού κα¬ 
θαρισμού. 

• Την καλή λειτουργία του χημικού εργαστηρίου 

• Τον ποιοτικό έλεγχο των τελικώς διατεθειμένων 
προϊόντων. Για το νερό ο ποιοτικός έλεγχος αφορά την 
τελική διάθεση στον καταναλωτή, ενώ για τα απόβλητα 
ο ποιοτικός έλεγχος αφορά την διάθεση στον τελικό 
φυσικό αποδέκτη. 

• Την λήψη δειγμάτων νερού ή αποβλήτων για ανά¬ 
λυση. 

• Τον καθαρισμό και την απολύμανση του πόσιμου 
νερού με κάθε επιστημονικά παραδεκτή μέθοδο, ώστε 
να διατηρείται η ποιότητα του πόσιμου νερού στα 
πλαίσια των υγειονομικών διατάξεων και των υγιεινών 
προδιαγραφών. 

• Την τήρηση αρχείου και την ενημέρωση του Γ ενικού 
Διευθυντή για τα αποτελέσματα των αναλύσεων και 
εξετάσεων του νερού και των λυμάτων. 

• Τον έλεγχο των μελετών διάθεσης λυμάτων στο 
δίκτυο αποχέτευσης και εισήγηση για έγκριση τροπο¬ 
ποίηση ή απόρριψη μελέτης. 

Άρθρο 9 

Αρμοδιότητες Τμήματος Λειτουργίας - Συντήρησης 
και Κατασκευών 

Ο Προϊστάμενος του Τμήματος Λειτουργίας - Συντή¬ 
ρησης και Κατασκευών υπεύθυνος απέναντι στον Γενικό 
Διευθυντή για: 

• Την εποπτεία της κανονικής λειτουργίας και συ¬ 
ντήρησης του συστήματος ύδρευσης - αποχέτευσης 
και των Η/Μ εγκαταστάσεων και την φροντίδα για την 
έγκαιρη εκτίμηση των αναγκών σε νερό της παροχής 
αρμοδιότητας της Δ.Ε.Υ.Α. Οινιάδων, την επάρκεια των 
έργων υδροδότησης και εισηγείται ανάλογα. 

• Την εποπτεία των έργων ύδρευσης - αποχέτευσης 
που εκτελεί ή επιβλέπει η Δ.Ε.Υ.Α. Οινιάδων και θεωρεί 
τις πιστοποιήσεις των έργων. 

• Την εκτέλεση εργασιών για νέες συνδέσεις ύδρευ¬ 
σης και ακαθάρτων. 

• Την έκδοση προϋπολογισμού και τελικών λογαρια¬ 
σμών κόστους σύνδεσης με το δίκτυο ακαθάρτων και 
όμβριων. 

• Την επίβλεψη εκτέλεσης εργασιών που εκτελούνται 
είτε με αυτεπιστασία είτε με ανάθεση σε τρίτους. 


• Την τήρηση αρχείων απολογιστικών στοιχείων έρ¬ 
γων και την τήρηση τεχνικού αρχείου της Υπηρεσίας. 

• Τη κατανομή του προσωπικού και των μηχανημάτων 
στα διάφορα επιμέρους συνεργεία εργασιών. 

• Των παροχών ύδρευσης και συντήρησης υδρομέ- 
τρων. 

• Της καλής λειτουργίας των αντλητικών συγκροτη¬ 
μάτων και του δικτύου ύδρευσης. 

• Την αξιοποίηση του προσωπικού σύμφωνα με την 
ειδικότητα και τις ανάγκες του Τμήματος και έλεγχο 
της απόδοσης του. 

• Την τήρηση αποθήκης υλικών απαραίτητων για την 
λειτουργία της Υπηρεσίας. 

Αρθρο 10 

Θέσεις εργασίας (Οργανικές θέσεις) 

1. Κάθε εργαζόμενος έχει σχέση εξηρτημένης εργασί¬ 
ας με την Δ.Ε.Υ.Α. Οινιάδων και έχει μια συγκεκριμένη 
θέση εργασίας. 

2. Οι θέσεις εργασίας του προσωπικού της Δ.Ε.Υ.Α. 
Οινιάδων είναι: 


Α/Α 

θέση εργασίας - Ειδικότητα 

Αριθμ. 

Εισαγ 

Κλιμακ 

Καταλ. 

Κλιμακ. 

1 

Γ ενικός Διευθυντής 

1 

5 

1 

2 

Δικηγόρος 

1 

Σχέση έμμισθης 
Εντολής 

3 

Πολιτικοί Μηχανικοί ΠΕ 

1 

9 

2 

4 

Οικονομολόγοι ΠΕ 

1 

9 

2 

5 

Ηλεκτρολόγοι Μηχ. ΠΕ 

1 

9 

2 

6 

Χημ. Μηχανικοί ΠΕ 

1 

9 

2 

7 

Τεχνολόγος Μηχ. Μηχ. ΤΕ 

1 

17 

4 

8 

Τεχνολόγος Πολ. Μηχ. ΤΕ 

1 

17 

4 

9 

Προγραμματιστής Η/Υ 

1 

23 

9 

10 

Λογιστικής ΤΕ 

1 

17 

4 

11 

Διοικητικοί ΔΕ 

5 

24 

9 

12 

Ηλεκτρολόγοι ΔΕ 

2 

24 

9 

13 

Οδηγοί Αυτοκινήτων 

2 

24 

9 

14 

Χειριστής σκαπτικού μηχανήματος 

1 

24 

9 

15 

Τ εχνίτες 

3 

24 

9 

16 

Εργάτες 

6 

28 

16 

17 

Καταμετρητές 

2 

24 

9 

18 

σύνολο 





Άρθρο 11 

Τρόπος πρόσληψης προσωπικού 
για πλήρωση θέσεων 

Η πρόσληψη προσωπικού για πλήρωση θέσεων γίνε¬ 
ται όπως κάθε φορά οι νόμοι ορίζουν, διαφορετικά τον 
τρόπο πρόσληψης τον καθορίζει με απόφαση το Δ.Σ 


Αρθρο 12 

Πρόσληψη προσωπικού με σύμβαση εργασίας ορι¬ 
σμένου χρόνου 

Έκτακτο είναι το προσωπικό που προσλαμβάνεται με 
σύμβαση ορισμένου χρόνου για την παροχή υπηρεσιών 
ή για την αντιμετώπιση εκτάκτων αναγκών. 

Η ανάγκη πρόσληψης εκτάκτου προσωπικού αποφασί- 
ζεται από το Δ.Σ. Η επιλογή, ο χρόνος απασχόλησης 
του, το ύψος των αποδοχών του ορίζεται με απόφαση 
του Προέδρου του Δ.Σ., ύστερα από αιτιολογημένη 
εισήγηση του Γενικού Διευθυντή, οι δε αποδοχές του 
δεν μπορεί να είναι μικρότερες αυτών που καθορίζουν 
οι 

κλαδικές κατά ειδικότητα συμβάσεις. 

Ο παρών Οργανισμός ισχύει και για το έκτακτο προ¬ 
σωπικό με εξαίρεση τα σχετικά με το μισθολόγιο και 
την 

εξέλιξη του προσωπικού προβλεπόμενα. 

Οι προβλεπόμενες θέσεις είναι οι παρακάτω : 


Τεχνολόγος Μηχανολόγος Μηχ. ΤΕ 

1 

Τεχνολόγος Πολιτικός Μηχ. ΤΕ 

1 

Τεχνολόγος Ηλεκτρολόγος Μηχ. ΤΕ 

1 

Τοπογράφος Μηχ/κός ΠΕ 

1 

Πολιτικός Μηχ/κός ΠΕ 

1 

Μηχανολόγος Μηχ/κός Π Ε 

1 

Λογιστές Τ. Ε. 

2 

Διοικητικοί ΔΕ 

5 

Τ εχνίτες 

3 

Εργάτες 

5 

Καταμετρητές 

3 

Οδηγοί Αυτοκινήτων 

2 

Χειριστές Μηχανημάτων 

1 


Άρθρο 13 

Προσόντα πρόσληψης - Δικαιολογητικά 

Για την πλήρωση των θέσεων απαιτούνται τα προ¬ 
βλεπόμενα ειδικά (υποχρεωτικά) και κατ’ εκτίμηση τα 
ιδιαίτερα προσόντα (προαιρετικά) προσόντα, κατ* ει¬ 
δικότητα όπως παρακάτω : 

1. Γ ενικός Διευθυντής 

Ειδικά προσόντα: Πολιτικός μηχανικός ή Μηχανολόγος 
μηχανικός ή Ηλεκτρολόγος μηχανικός ή Χημικός μηχα¬ 
νικός ή Οικονομολόγος, πτυχιούχος πανεπιστημιακής 
εκπ/σης με προϋπηρεσία σε υπεύθυνη θέση. 

Ιδιαίτερα προσόντα: Ειδικές σπουδές στην Διοίκηση 
Επιχειρήσεων, γνώση ξένης γλώσσας κατά προτίμηση 

Αγγλικής και γνώση μηχανοργάνωσης, προϋπηρεσία 
3 ετών 

2. Προϊστάμενοι Τμημάτων 

α/ Προϊστάμενος Διοικητικού - Οικονομικού Τμήμα¬ 
τος 

Ειδικά προσόντα : Πτυχίο ή δίπλωμα Οικονομικών 
επιστημών ή Ανωτάτης Οικονομικής Σχολής της ημε¬ 


δαπής ή ισότιμο αντίστοιχης ειδικότητας σχολών αλ¬ 
λοδαπής. 

Αποδεικνυόμενη προϋπηρεσία σε υπεύθυνη οικονο¬ 
μική θέση επιχείρησης και βατότητα υπογραφής του 
ισολογισμού της επιχείρησης. 

Ιδιαίτερα προσόντα. Μεταπτυχιακές σπουδές σε θέ¬ 
ματα χρηματοοικονομικής Ανάλυσης, γνώση μίας ξένης 
γλώσσας κατά προτίμηση αγγλικής και καλή γνώση 
χειρισμού Η/Υ. 

Εμπειρία τουλάχιστον 1 έτους, 
β) Προϊστάμενος Τμήματος Μελετών & Προγραμμα¬ 
τισμού 

Ειδικά προσόντα : Πτυχίο ανωτάτης Πολυτεχνικής 
Σχολής με ειδικότητα πολιτικού μηχανικού. 

Αποδεικνυόμενη προϋπηρεσία σε μελέτη, κατασκευή 
και επίβλεψη έργων ύδρευσης και αποχέτευσης. 

Ιδιαίτερα προσόντα : Μεταπτυχιακές σπουδές στην 
υδραυλική ή σε έργα αποχέτευσης, γνώση μίας ξένης 
γλώσσας κατά προτίμηση αγγλικής, 
β) Προϊστάμενος Τμήματος Λειτουργίας-Συντήρησης 
και Κατασκευών 

Ειδικά προσόντα: Πτυχίο ανωτάτης Πολυτεχνικής Σχο¬ 
λής με ειδικότητα 

Μηχανολόγου μηχανικού ή Ηλεκτρολόγου μηχανικού 
ή Χημικού μηχανικού 

Αποδεικνυόμενη προϋπηρεσία σε μελέτη, κατασκευή 
και επίβλεψη έργων ύδρευσης και αποχέτευσης. 

Ιδιαίτερα προσόντα : Μεταπτυχιακές σπουδές στην 
υδραυλική ή σε έργα αποχέτευσης, γνώση μίας ξένης 
γλώσσας κατά προτίμηση αγγλικής. 

3. Νομικός Σύμβουλος 

Ειδικά προσόντα : Δικηγόρος διορισμένος στο Εφετείο 
Πατρών. 

4. Διοικητικοί ΔΕ 

Ειδικά προσόντα : Απολυτήριος τίτλος λυκείου γενικής 
κατεύθυνσης ή ενιαίου πολυκλαδικού λυκείου ή ενιαίου 
λυκείου ή εξαταξίου γυμνασίου. 

Γνώση χρήσης Η/Υ 

Ιδιαίτερα προσόντα : Γνώση μιας ξένης γλώσσας, λο¬ 
γιστικά 

5. Πολιτικοί Μηχανικοί ΠΕ 

Ειδικά προσόντα : Πτυχίο Πολιτικού Μηχανικού 
Ιδιαίτερα προσόντα : Αποδεικνυόμενη προϋπηρεσία 2 
ετών σε μελέτη ή κατασκευή ή επίβλεψη σε έργα 
ύδρευσης και αποχέτευσης. 

Γ νώση μιας ξένης γλώσσας . 

6. Ηλεκτρολόγος μηχανικός ΠΕ 

Ειδικά προσόντα: Πτυχίο Ηλεκτρολόγου μηχανικού 
Ιδιαίτερα προσόντα : Αποδεικνυόμενη προϋπηρεσία 2 
ετών. 

7. Χημικός μηχανικός ΠΕ 

Ειδικά προσόντα : Πτυχίο Χημικού μηχανικού 
Ιδιαίτερα προσόντα : Αποδεικνυόμενη προϋπηρεσία 
2 ετών. 

8. Τεχνολόγοι Πολιτικοί Μηχανικοί ΤΕ 

Ειδικά προσόντα : Πτυχίο ή δίπλωμα ΤΕΙ με ειδικότητα 
πολιτικού μηχανικού. Ιδιαίτερα προσόντα: Αποδεικνυό- 
μενη προϋπηρεσία τουλάχιστον 2 ετών 

9. Τεχνολόγοι Μηχανολόγοι Μηχανικοί ΤΕ 

Ειδικά προσόντα: Πτυχίο ή δίπλωμα ΤΕΙ με ειδικότητα 
μηχανολόγου μηχανικού Ιδιαίτερα προσόντα: Αποδει- 
κνυόμενη προϋπηρεσία τουλάχιστον 2 ετών 

10. Λογιστές ΤΕ 

Ειδικά προσόντα: Πτυχίο ή δίπλωμα ΤΕΙ με ειδικότητα 
Λογιστικής κλπ Ιδιαίτερα προσόντα: Αποδεικνυόμενη 
προϋπηρεσία τουλάχιστον 2 ετών 

11. Προγραμματιστής Η/Υ ΔΕ 

Ειδικά προσόντα : Απολυτήριος τίτλος ενιαίου Λυκείου 
ή εξαταξίου γυμνασίου με πιστοποιητικό σπουδών ή 
αποδεικνυόμενη εμπειρία και γνώση προγραμματισμού 
Η/Υ. Ιδιαίτερα προσόντα : Αποδεικνυόμενη εμπειρία. 

12. Ηλεκτρολόγοι ΔΕ 

Ειδικά προσόντα : Απολυτήριος τίτλος ΔΕ με ειδικό¬ 
τητα ηλεκτρολόγου και άδεια ηλεκτρολόγου. 

Σε περίπτωση που δεν υπάρχουν υποψήφιοι με τα 
παραπάνω προσόντα αρκεί και εμπειρία με άδεια 

ηλεκτρολόγου. 

Ιδιαίτερα προσόντα : Αποδεικνυόμενη προϋπηρεσία. 

13. Οδηγοί αυτοκινήτων ΔΕ % 

Ειδικά προσόντα : Απολυτήριος τίτλος ΤΕΕ ανάλογης 
ειδικότητας και άδεια οδήγησης. 

Σε περίπτωση που δεν υπάρχουν υποψήφιοι με απο¬ 
λυτήριο τίτλο ΔΕ αρκεί και εμπειρία στην παραπάνω 
θέση. 

14. Τεχνίτες ΔΕ 

Ειδικά προσόντα : Απολυτήριος τίτλος Δευτεροβάθμι¬ 
ας εκπαίδευσης ή Τεχνικού Λυκείου με εμπειρία σε 

δομικά έργα. 

Σε περίπτωση που δεν υπάρχουν υποψήφιοι με απο¬ 
λυτήριο τίτλο ΔΕ αρκεί και εμπειρία στην παραπάνω 
θέση. 

15. Εργάτες 

Απολυτήριος τίτλος υποχρεωτικής εκπαίδευσης (δηλ. 
απολυτήριο τριταξίου γυμνασίου ή για υποψηφίους ττου 
έχουν αποφοιτήσει μέχρι και το 1980 απολυτήριο Δη¬ 
μοτικού Σχολείου) ή απολυτήριος τίτλος κατώτερης 
Τεχνικής Σχολής του ν.δ. 580/1970 

16. Καταμετρητές 

Ειδικά προσόντα : Απολυτήριος τίτλος λυκείου γενικής 
κατεύθυνσης ή ενιαίου πολυκλαδικού λυκείου ή ενιαίου 
λυκείου ή εξαταξίου γυμνασίου. 

17. Χειριστές σκαπτικών μηχ/των 

Ειδικά προσόντα : Άδεια χειριστού μηχανήματος, 
ικανής για τον χειρισμό των μηχανημάτων της ΔΕΥΑ 
Οινιάδων . 

ΛΟΙΠΑ ΓΕΝΙΚΑ ΔΙΚΑΙΟΛΟΓΗΤΙΚΑ 

Για την πρόσληψη και την κατάρτιση σύμβασης ερ¬ 
γασίας για την κατάληψη οργανικής θέσης εκτός των 
ειδικών προσόντων που προβλέπονται απαιτείται η κα¬ 
τάθεση των ακόλουθων δικαιολογητικών : 

• Αντίγραφο ποινικού μητρώου τύπου Α 

• Αντίγραφο στρατολογίας τύπου Α (για τους άν- 
δρες) 

• Πιστοποιητικό εισαγγελίας ότι δεν διώκεται 

• Πιστοποιητικό γέννησης και οικογενειακής κατά¬ 
στασης 

Τα παραπάνω δικαιολογητικά καταχωρούνται και 
αποτελούν στοιχεία του ατομικού φακέλου του προ¬ 
σλαμβανόμενου. 

Αρθρο 14 

Ατομικοί Φάκελοι- Εκθέσεις προσωπικού 

1. Για κάθε εργαζόμενο τηρείται ατομικός φάκελος 
που περιλαμβάνει όλα τα αναγκαία στοιχεία που αφο¬ 


ρούν στην εν γένει εργασιακή του κατάσταση και τις 
εκθέσεις αξιολόγησης. 

2. Γ ια το περιεχόμενο των ατομικών φακέλων, η τή¬ 
ρηση τους, ο τύπος και το περιεχόμενο των εκθέσεων 
αξιολόγησης του προσωπικού εκδίδεται σχετική από¬ 
φαση του Προέδρου του ΔΣ. 

Τον Ιανουάριο κάθε χρόνου οι Προϊστάμενοι των Υπη¬ 
ρεσιών συντάσσουν αξιολόγησης των εργαζομένων. 
Πρώτος κριτής για το προσωπικό ο Υπερθυνος του Τμή¬ 
ματος και δεύτερος ο Προϊστάμενος της Υπηρεσίας. 

Για τους υπεύθυνους των Τμημάτων πρώτος κριτής 
είναι ο προϊστάμενος της Υπηρεσίας και δεύτερος ο 
Πρόεδρος του Δ.Σ. 

Γ ια τους Προϊσταμένους των Υπηρεσιών κριτής είναι 
ο Πρόεδρος του. 

Κάθε έκθεση γνωστοποιείται υποχρεωτικά στον κρι- 
νόμενο εργαζόμενο, φροντίδα του Διοικητικού Τμήματος 
μέσα σε δεκαπέντε (15) ημέρες πρωτοκόλληση της και ο 
εργαζόμενος υπογράφει το σχετικό αποδεικτικό παρα¬ 
λαβής. Μέσα σε δέκα (10) ημέρες από την γνωστοποίηση 
ο εργαζόμενος μπορεί να κάνει ένσταση στο Δ. Σ. για 
διόρθωση της έκθεσης, για μεροληψία του προϊσταμέ¬ 
νου και για ανακριβή γεγονότα. 

Η ένσταση κατατίθεται στο Διοικητικό Τμήμα, φωτο¬ 
τυπία της ένστασης παραδίδεται στους προϊσταμένους 
κριτές, των οποίων η βαθμολόγηση αμφισβητείται οι 
οποίοι υποχρεούνται μέσα σε δέκα (10) ημέρες από 
την λήψη της να παραδώσουν ειδικό σημείωμα, στο 
οποίο με συγκεκριμένα αποδεικτικά στοιχεία απαντούν 
στους ισχυρισμούς του εργαζόμενου και δικαιολογούν 
την αμφισβητούμενη βαθμολογία. 

Το Διοικητικό Τμήμα διαβιβάζει την ένσταση μαζί με 
το ειδικό σημείωμα στο Δ.Σ. το οποίο αποφασίζει για 
την ένσταση μέσα σε τρεις (3) το πολύ μήνες. 

Αρθρο 15 

Τοποθέτηση -Απόσπαση - Μετακίνηση - 
Μετάταξη Προσωπικού 

1. Η τοποθέτηση του προσωπικού προς πλήρωση κενής 
θέσης γίνεται με απόφαση του Γενικού Διευθυντού ή 
του Προέδρου. 

2. Η απόσπαση του προσωπικού από μια Υπηρεσία σε 
άλλη, επιτρέπεται μόνο για κάλυψη υπηρεσιακών ανα¬ 
γκών. Η απόσπαση ενεργείται με απόφαση του Γ ενικού 
Διευθυντού ή Προέδρου. Ο αποσπασμένος λαμβάνει τις 
αποδοχές της θέσης στην οποία αποσπάται εφόσον 
είναι ίσες ή ανώτερες από τις αποδοχές της θέσης από 
την οποία αποσπάται. 

3. Απλή μετακίνηση του προσωπικού σε άλλη θέση 
της ίδιας Υπηρεσίας, που απαιτούνται τα ίδια προσόντα, 
γίνεται με απόφαση του προϊσταμένου της αρμόδιας 
Υπηρεσίας. 

4. Η μεταβολή του κλάδου, της ειδικότητας ή της κατη¬ 
γορίας στην οποία ανήκει ο εργαζόμενος (μετάταξη) γί¬ 
νεται από το Δ.Σ. ύστερα από αίτηση του εργαζόμενου, 
εφόσον υπάρχει κενή θέση και ο μετατασσόμενος έχει 
τα απαιτούμενα γϊ αυτήν προσόντα. Ο μετατασσόμενος 
κατατάσσεται στο εισαγωγικό κλιμάκιο του κλάδου, της 
ειδικότητας και της κατηγορίας που μετατάσσεται. Σε 
περίπτωση που κατέχει ανώτερο μισθολογικό κλιμάκιο 
από το εισαγωγικό της νέας θέσης, κατατάσσεται στο 
κατεχόμενο αυτό μισθολογικό κλιμάκιο. 

Άρθρο 16 

Απόλυση - Λύση εργασιακής σχέσης 

Η σύμβαση εργασίας των εργαζομένων στη Δ.Ε.Υ.Α. 
Οινιάδων λύεται: 

• Με καταγγελία της σύμβασης εργασίας εκ μέρους 
του εργαζόμενου 

• Αυτοδίκαια, με την συμπλήρωση των προϋποθέσεων 
συνταξιοδότησης που ο νόμος ορίζει. 

• Με τον θάνατο του εργαζόμενου 

• Με την αδικαιολόγητη ή αυθαίρετη απουσία του 
εργαζόμενου από την εργασία του πέραν των πέντε (5) 
ημερών. Στην περίπτωση αυτή, θεωρείται ότι η σύμβαση 
λύεται με υπαιτιότητα του εργαζόμενου. Η αδικαιολό¬ 
γητη και αυθαίρετη απουσία έστω και μικρότερη από 
πέντε ημέρες, που γίνεται όμως κατί επανάληψη, μπορεί 
να θεωρηθεί βασικός λόγος για καταγγελία της σύμβα¬ 
σης εργασίας από την Επιχείρηση. 

• Με καταγγελία της σύμβασης εργασίας από την 
Επιχείρηση 

Η καταγγελία της σύμβασης εκ μέρους του εργαζόμε¬ 
νου ή της Επιχείρησης γίνεται σύμφωνα με τις διατάξεις 
της κείμενης νομοθεσίας και σύμφωνα με τους όρους 
που προβλέπονται από την ατομική σύμβαση εργασίας. 
Η απόλυση ενεργείται με απόφαση του Προέδρου του 
Δ.Σ. της Δ.Ε.Υ.Α. Οινιάδων και γνωστοποιείται στο Δ.Σ. 

Αρθρο 17 

Μισθολογική κατάταξη - Εξέλιξη - 
Αποδοχές προσωπικού 

1. Το προσωπικό της Δ.Ε.Υ.Α. Οινιάδων αμοίβεται όπως 
ορίζει ο ΟΕΥ αυτός. 

2. Το τακτικό προσωπικό της Δ.Ε.Υ.Α. Οινιάδων εντάσ¬ 
σεται στο εισαγωγικό μισθολογικό κλιμάκιο της θέσης 
ή της ειδικότητας του άρθρου 10 του ΟΕΥ αυτού για 
την οποία προσλαμβάνεται. 

3. Τα μισθολογικό κλιμάκια των εργαζομένων στη 
Δ.Ε.Υ.Α. Οινιάδων ορίζονται σε 23. Στα μισθολογικό 
κλιμάκια αυτά αντιστοιχεί ο ακόλουθος μηνιαίος βα¬ 
σικός μισθός. Στο μισθολογικό κλιμάκιο 23€ 580. Στο 
κάθε επόμενο μισθολογικό κλιμάκιο ο ανωτέρω μισθός 
προσαυξάνεται κατά σταθερό ποσό 9€ έναντι του προ¬ 
ηγούμενου, έτσι ώστε το 1 μισθολογικό κλιμάκιο βασικό 
μισθό 756 €. 

4. Αν το Σωματείο που εκπροσωπεί τους εργαζομέ¬ 
νους στη Δ.Ε.Υ.Α. Οινιάδων ζητήσει την υπογραφή Συλ¬ 
λογικής Σύμβασης Εργασίας αυτή υπογράφεται όπως 
η εργατική νομοθεσία ορίζει. 

5. Οι μισθολογικές εξελίξεις ενεργούνται μόνο κατά 
ένα (1) μισθολογικό κλιμάκιο μετά από πραγματική υπη¬ 
ρεσία δύο (2) ετών και μέχρι του ανωτέρου καταληκτικού 
μισθολογικού κλιμακίου της ειδικότητας ή θέσης του 
εργαζόμενου ανάλογα με τον χρόνο υπηρεσίας. Για την 
χορήγηση μισθολογικού κλιμακίου λαμβάνεται υπόψη 
η προϋπηρεσία σε άλλον εργοδότη που αποδεικνύεται 
από ασφαλιστικούς φορείς και με την προϋπόθεση ότι 
απαιτήθηκε ως προσόν του διορισμού. 

6. Επίδομα χρόνου υπηρεσίας (χρονοεπίδομα) ορίζε¬ 
ται σε ποσοστό 4% με την συμπλήρωση ενός (1) έτους 
υπηρεσίας, προσαυξανόμενο στη συνέχεια ανά διετία 
από τη χορήγηση του ποσοστού αυτού και για δέκα 
τέσσερες διετίες (14) κατά 4 ποσοστιαίες μονάδες και 
μέχρι του συνολικού ποσοστού 60%. Το ποσοστό αυτό 


υπολογίζεται στο βασικό μισθό του μισθολογικού κλι¬ 
μακίου που έχει κάθε φορά ο εργαζόμενος. 

7. Το επίδομα μεταπτυχιακών σπουδών ορίζεται σε 
ποσοστό 5% επί του εκάστοτε βασικού μισθού. Γ ια κα¬ 
τόχους διδακτορικού διπλώματος σε 10%. 

8. Τα δώρα Χριστουγέννων, Πάσχα και επιδόματος 
αδείας υπολογίζονται πάνω στο σύνολο των αποδοχών 
κάθε εργαζόμενου. 

9. Καταβάλλονται τα παρακάτω επιδόματα μετά από 
απόφαση του ΔΣ της Δ.Ε.Υ.Α. Οινιάδων: 

Επίδομα υπευθυνότητας στον Γ ενικό Διευθυντή μέχρι 
30% και στους προϊσταμένους των Υπηρεσιών μέχρι 
20% και μέχρι 10% στους υπεύθυνους Τμημάτων, επί 
του βασικού μισθού. 

Επίδομα διαχειριστικών λαθών 10% επί του βασικού 
μισθού σε όσους διαχειρίζονται χρήματα. 

Επίδομα 45 € σε όσους κατά κύριο λόγο απασχολού¬ 
νται σε Η/Υ 

Επίδομα ισολογισμού σε όσους ασχολούνται με το 
κλείσιμο της οικ. Χρήσης όπως προβλέπεται από το 
ΚΦΣ. 

Επίδομα οικογενειακών βαρών: 

α) Γάμου 10% επί του βασικού μισθού 

β) Τέκνων 5% επί του βασικού μισθού για κάθε παι¬ 
δί. 

Αρθρο 18 

Υπερωριακή απασχόληση 

1. Η Υπερωριακή απασχόληση επιτρέπεται για την 
αντιμετώπιση εκτάκτων και επειγουσών αναγκών, εφαρ- 
μοζομένων των κάθε φορά ισχυουσών διατάξεων της 
νομοθεσίας. 

2. Η υπερωριακή απασχόληση αποφασίζεται από το 
Δ.Σ. με αιτιολογημένη απόφαση του. 

3. Στο προσωπικό που θα ασχοληθεί υπερωριακά, Κυ¬ 
ριακές, αργίες κ.λ.π. καθορίζεται υπερωριακή εργασία 
σύμφωνα με τις κάθε φορά ισχύουσες διατάξεις. 

Αρθρο 19 

Χρόνος εργασίας - αργίες 

1. Η διάρκεια του χρόνου εργασίας του προσωπικού 
της Δ.Ε.Υ.Α. Οινιάδων είναι 37,5 ώρες σε εβδομάδα 5 
ημερών. 

2. Οι ημέρες αργιών εξαιρέσιμων είναι εκείνες που 
ισχύουν για το προσωπικό των Ο.Τ.Α. 

Αρθρο 20 

Κωλύματα παροχής εργασίας 

1. Αποδοχές δεν οφείλονται στον εργαζόμενο για υπη¬ 
ρεσία που δεν παρασχέθηκε καθόλου ή εν μέρει από 
υπαιτιότητα του. 

2. Ο εργαζόμενος διατηρεί την αξίωση και τις αποδο¬ 
χές αν κωλύεται να αργαστεί για σπουδαίο λόγο, που 
δεν οφείλεται σε υπαιτιότητα του. 

3. Ο χρόνος για τον οποίο διατηρείται η κατά την προ¬ 
ηγούμενη παράγραφο αξίωση αποδοχών δεν μπορεί να 
υπερβεί τον μήνα για κάθε ημερολογιακό έτος, μετά την 
πρόσληψη ή τον μισό μήνα σε κάθε άλλη περίπτωση. 

4. Ο χρόνος διάρκειας του κωλύματος υπολογίζεται 
είτε εφ’ άπαξ σε περισσότερα διαστήματα μικρότερης 
χρονικής διάρκειας. 

5. Οποιοδήποτε ποσό το οποίο ο εργαζόμενος δικαι¬ 
ούται να λάβει κατά την διάρκεια του κωλύματος, λόγω 

υποχρεωτικής από το νόμο ασφάλισης εκπίπτει από τις 
οφειλόμενες αποδοχές. 

Αναγγελία κωλύματος: 

1. Ο εργαζόμενος υποχρεούται να αναγγείλει αμέσως 
στην υπηρεσία κάθε κώλυμα για παροχή εργασίας. 

2. Αν το κώλυμα οφείλεται σε ασθένεια του, υπο- 
χρεούται να προσκομίσει την υπηρεσία βεβαίωση από 
γιατρό του οικείου ασφαλιστικού οργανισμού σύμφωνα 
με τις κείμενες διατάξεις, στην οποία θα πιστοποιείται 
η ανικανότητα για εργασία καθώς και η πιθανή διάρ¬ 
κεια της. 

Διαδικασία περικοπής αποδοχών: 

Κάθε φορά που δεν οφείλονται αποδοχές η περικοπή 
αυτών ενεργείται με πράξη του εντεταλμένου για την 
εκκαθάριση και πληρωμή των δαπανών και ειδοποιείται 
σχετικά από τον προϊστάμενο του Τμήματος. Η πράξη 
αυτή ανακοινώνεται με απόδειξη στον ενδιαφερόμενο. 

Άρθρο 21 
Άδειες 

α. Κανονική άδεια 

1. Ο εργαζόμενος μετά την συμπλήρωση δώδεκα μη¬ 
νών συνεχούς απασχόλησης στην Δ.Ε.Υ.Α. Οινιάδων, δι¬ 
καιούται για κάθε ημερολογιακό έτος, κανονική άδεια με 
πλήρης αποδοχές είκοσι (20) εργάσιμων ημερών, χωρίς 
να υπολογίζεται σε αυτές ημέρες τις εβδομάδος κατά 
την οποία δεν απασχολείται λόγω του εφαρμοζόμενου 
συστήματος εργασίας. 

2. Η άδεια αυτή επαυξάνεται κατά μια ημέρα για κάθε 
έτος απασχόλησης: επιπλέον χρόνου όπως ορίζουν οι 
Νόμοι και οι ΣΣΕ. 

3. Η Υπηρεσία στην οποίο ανήκει ο μισθωτός χορη¬ 
γεί υποχρεωτικά την κανονική άδεια που δικαιούται 
για κάθε ημερολογιακό έτος και σε περίπτωση που 
ο μισθωτός δεν την έχει ζητήσει. Η λήψη της άδειας 
είναι υποχρεωτική για τον μισθωτό. Η μη χορήγηση, ο 
περιορισμός ή ανάκληση της κανονικής άδειας επιτρέ¬ 
πεται μόνο για την αντιμετώπιση εκτάκτων αναγκών ή 
εξαιρετικών υπηρεσιακών αναγκών. 

4. Ο μισθωτός διακαιούται αποζημίωση, αν δεν του χο¬ 
ρηγηθεί για κάθε έτος.. Η Δ.Ε.Υ.Α. Οινιάδων καταβάλλει 
στον εργαζόμενο ως αποζημίωση τις αντίστοιχες απο¬ 
δοχές των ημερών άδειας που δεν του χορηγήθηκαν. 

5. Αν λυθεί η σχέση εργασίας με οποιοδήποτε τρόπο 
ο εργαζόμενος δικαιούται τις αποδοχές τις οποίες θα 
έπαιρνε αν του χορηγείτο η άδεια. 

β. Αδειες κύησης και τοκετού 

1. Στις έγκυες εργαζόμενες στην επιχείρηση χορη¬ 
γείται από τον Γενικό Διευθυντή άδεια με πλήρης απο¬ 
δοχές διάρκειας σύμφωνα με τους ισχύοντες* Νόμους 
και ΣΣΕ ύστερα από προσκόμιση του πιστοποιητικού 
εγκυμοσύνης από τον αρμόδιο ασφαλιστικό φορέα. 
Οι εργαζόμενες μητέρες στην Επιχείρηση δικαιούνται 
άδεια μητρότητας, για τα δύο πρώτα χρόνια από τον 
τοκετό δύο (2) ώρες την ημέρα, για τα άλλα δύο (2) 
χρόνια μια (1) ώρα την ημέρα. 

γ. Γονική άδεια και άλλες διευκολύνσεις 

Στους εργαζόμενους στην επιχείρηση με οικογενει¬ 
ακές υποχρεώσεις εφαρμόζονται ως προς την γονική 
άδεια ανατροφής ή άλλες διευκολύνσεις οι διατάξεις 
του ν. 1483/1984. 

δ. Αδειες χωρίς αποδοχές 


Σε εξαιρετικές περιπτώσεις και εφ’ όσον οι ανάγκες 
της επιχείρησης το επιτρέπουν μπορεί ο Γ ενικός Διευ¬ 
θυντής, ύστερα από γνώμη του αρμόδιου του αρμόδιου 
Προϊσταμένου της Υπηρεσία να χορηγεί άδεια χωρίς 
αποδοχές διάρκειας μέχρι δέκα (10) εργάσιμες ημέρες 
μετά από γραπτή αίτηση του εργαζόμενου. 

Σε περίπτωση άρνησης του Γ ενικού Διευθυντή ο ερ¬ 
γαζόμενος ζητάει την άδεια από τον Πρόεδρο του Δ.Σ. 
Για διάστημα πέραν των δέκα ημερών και για σοβαρούς 
λόγους μπορεί να την χορηγήσει το Δ.Σ. με απόφαση 
του. 

στ. Ειδική άδεια εξετάσεων 

1. Σε εργαζόμενους που φοιτούν σε ΑΕΙ, ΤΕΙ, μεταπτυ¬ 
χιακά τμήματα χορηγείται άδεια εξετάσεων με αποδο¬ 
χές, επιπλέον της τυχόν δικαιούμενης κανονικής άδειας 
με αποδοχές. 2. Η διάρκεια της άδειας αυτής ορίζεται σε 
δεκατέσσερις (14) ημέρες συνεχώς ή διακεκομμένης και 
χορηγείται υποχρεωτικά κατά την εξεταστική περίοδο. 
Η συμμετοχή στις εξετάσεις αποδεικνύεται με βεβαίωση 
της οικίας σχολής. 

ζ. Αλλες ειδικές άδειες 

1. Στους συνδικαλιστές χορηγείται άδεια απουσίας 
με αποδοχές σύμφωνα με τις διατάξεις του Ν. 1264/82 
άρθρο 17 

2. Σε περίπτωση γάμου έξι (6) ημερών με αποδοχές 
ύστερα από απόφαση του Γ ενικού Διευθυντού. 

3. Σε περίπτωση θανάτου συγγενούς μέχρι και 2ου 
βαθμού τρεις (3) ημέρες με αποδοχές από τον Γ ενικό 
Διευθυντή. 

4. Σε περίπτωση τοκετού συζύγου εργαζόμενου τρεις 
(3) ημέρες με αποδοχές από τον Γ ενικό Διευθυντή. 

5. Στην ονομαστική εορτή του εργαζόμενου μια ημέρα 
με αποδοχές από τον Γ ενικό Διευθυντή. 

6. Ολιγόωρες άδειες απουσίας κατά την διάρκεια της 
εργασίας μπορεί να χορηγήσει ο Προϊστάμενος του 
Τμήματος που ανήκει ο εργαζόμενος για σοβαρούς λό¬ 
γους κατά την κρίση του. 

Σε περίπτωση που ο εργαζόμενος υπερβεί αδικαιολό¬ 
γητα την διάρκεια των παραπάνω αδειών, ο εργαζόμενος 
θεωρείται ότι απουσιάζει αδικαιολόγητα οπότε έχουν 
εφαρμογή οι αντίστοιχες διατάξεις του παρόντα ΟΕΥ. 

Άρθρο 22 

Αποζημίωση λόγω απόλυσης-Καταγγελία 
της σύμβασης από την Υπηρεσία- Παραίτηση 

Η αποζημίωση λόγω απόλυσης ή καταγγελίας της 
σύμβασης εργασίας ή αποχώρησης από την υπηρεσία 
καθορίζεται όπως προβλέπεται από τους ισχύοντας 
Νόμους και ΣΣΕ. 

Αρθρο 23 
Πειθαρχικά 

Έννοια Πειθαρχικού αδικήματος 

1. Κάθε παράβαση των καθηκόντων του προσωπικού 
με υπαίτια πράξη ή παράλειψη που μπορεί να καταλο- 
γισθεί, αποτελεί πειθαρχικό αδίκημα. 

2. Το κατά την έννοια της προηγουμένη" παραγράφου 
καθήκον προσδιορίζεται τόσο από τις διατάξεις, εγκυ¬ 
κλίους, οδηγίες και διαταγές που αφορούν την υπηρεσία 
του εργαζομένου όσο και από την διαγωγή που οφείλει 
να τηρεί εξαιτίας της θέσης του μέσα και έξω από την 
υπηρεσία. 

Πειθαρχικά αδικήματα 

Μεταξύ των πειθαρχικών αδικημάτων περιλαμβάνο¬ 
νται ιδίως: 

Η ανάρμοστη και αναξιοπρεπής συμπεριφορά εν ώρα 
υπηρεσίας. 

Η αδικαιολόγητη αποχή από την εκτέλεση των καθη¬ 
κόντων ή άρνηση εκτέλεσης υπηρεσιακών εντολών και 
η μη τήρηση του ωραρίου εργασίας. 

Η φθορά από κακή χρήση και απώλεια περιουσιακών 
στοιχείων της επιχείρησης ή ιδιοποίηση αυτών. Η από¬ 
κρυψη πειθαρχικών παραπτωμάτων 
Η χρήση για εργασίας έξω από τις αρμοδιότητες της 
υπηρεσίας περιουσιακών στοιχείων της Δ.Ε.Υ.Α. Οινιά- 
δων 

Η συμμετοχή σε διαγωνισμό ή δημοπρασία προμήθει¬ 
ας ή ανάθεση έργου μέσω τρίτου προσώπου. 

Η απασχόληση σε παρεμφερείς με την Δ.Ε.Υ.Α. Οι- 
νιάδων δραστηριότητες χωρίς την ειδική άδεια της 
υπηρεσίας. 

Η πλημμελής εκτέλεση των υπηρεσιακών καθηκόντων. 
Η καταβολή πλασματικών επιδομάτων ή αποζημιώσε¬ 
ων. 

Πειθαρχικές ποινές είναι: 

• Η προφορική παρατήρηση και η έγγραφη παρατή¬ 
ρηση. 

• Η έγγραφη επίπληξη 

• Το πρόστιμο μέχρι του 1/25 των μηνιαίων αποδο¬ 
χών. 

• Η προσωρινή παύση από μια μέρα μέχρι 2 μήνες. 

• Η οριστική απόλυση. 

Πειθαρχικές δικαιοδοσίες: 

Πειθαρχική δικαιοδοσία ασκούν: 

Οι πειθαρχικώς Προϊστάμενοι και το Πειθαρχικό Συμ¬ 
βούλιο. 

Πειθαρχικούς προϊστάμενοι είναι: Ο Πρόεδρος του Δ.Σ, 
ο Γενικός Διευθυντής και οι προϊστάμενοι Υπηρεσιών 
και Τμημάτων ευθύνης τους. 

Όλοι οι πειθαρχικώς προϊστάμενοι μπορούν να επιβάλ¬ 
λουν τις ποινές της προφορικής παρατήρησης - 
έγγραφης παρατήρησης και έγγραφης επίπληξης. 
Την ποινή του προστίμου μπορούν να επιβάλλουν ο 
πρόεδρος του Δ.Σ., ο Γ ενικός Διευθυντής και οι 
προϊστάμενοι Υπηρεσιών. 

Πειθαρχικό Συμβούλιο. 

Το Πειθαρχικό Συμβούλιο είναι 3μελες και αποτελεί- 
ται από 1 μέλος του ΔΣ, το οποίο προεδρεύει, από τον 
Γενικό Διευθυντή από προϊστάμενο Υπηρεσίας στην 
αρμοδιότητα του οποίου δεν υπάγεται ο εργαζόμενος, 
εκδικάζει πειθαρχικά αδικήματα. 

Το Πειθαρχικό Συμβούλιο μπορεί να επιβάλλει όλες 
τις ποινές που προβλέπονται από τον παρόντα οργα¬ 
νισμό. 

Έφεση κατά των αποφάσεων του Πειθαρχικού Συμ¬ 
βουλίου γίνεται όπως ορίζει ο νόμος. 

Οι πειθαρχικές αποφάσεις των μονομελών πειθαρχικών 
οργάνων υπόκεινται σε έφεση, η οποία ασκείται από αυ¬ 
τόν που τιμωρήθηκε μέσα σε προθεσμία πέντε (5) ημερών 
από την κοινοποίηση της πειθαρχικής απόφασης. 

Η έφεση αναστέλλει την εκτέλεση της απόφασης. 


Αρμόδιο για εκδίκαση έφεσης είναι το Πειθαρχικό Συμ¬ 
βούλιο. 

Με εξαίρεση την προφορική ή γραπτή παρατήρηση 
καμία πειθαρχική ποινή δεν επιβάλλεται χωρίς την προ¬ 
ηγούμενη κλήση σε απολογία. 

Η κλήση σε απολογία ορίζει με σαφήνεια το πειθαρχι¬ 
κό αδίκημα για το οποίο ελέγχεται ο εργαζόμενος και 

θέτει την προθεσμία μέσα στην οποία πρέπει να απο- 
λογηθεί που δεν μπορεί να είναι μικρότερη των τριών 
(3) ημερών. 

Η κλήση σε απολογία αποδίδεται με απόδειξη και σε 
περίπτωση άρνησης παραλαβής συντάσσεται σχετική 
πράξη και θεωρείται ότι παρέλαβε το έγγραφο. 

Αν ο εργαζόμενος δεν απολογηθεί μέσα στην προθε¬ 
σμία που ορίζει η κλήση σε απολογία θεωρείται ανα¬ 
πολόγητος και προχωρεί η διαδικασία. 

Η οποιαδήποτε πειθαρχική απόφαση καταδικαστική 
ή απαλλακτική αναγράφεται στο μητρώο πειθαρχικών 
ποινών που τηρεί το Διοικητικό Γ ραφείο. 

Αντίγραφο της απόφασης μπαίνει στον ατομικό φά¬ 
κελο του εργαζόμενου. 

Οι πειθαρχικές αποφάσεις διαγράφονται και αποσύ- 
ρονται από τον ατομικό φάκελο μετά από: 

Ένα χρόνο για την επιβολή γραπτής επίπληξης 

Δύο χρόνια για ποινές πρόστιμου μέχρι των αποδοχών 
15 ημερών 

Τριών ετών για ποινές προσωρινής απόλυσης 

Αργία 

Το προσωπικό τίθεται σε αργία : 

Αν στερήθηκε της προσωπική του ελευθερία από 
προφυλάκιση 

Αν τιμωρήθηκε με την ποινή της προσωρινής ή ορι¬ 
στικής απόλυσης και μέχρι της τελεσίδικης έκδοσης 
απόφασης. 

Με απόφαση του Προέδρου του ΔΣ αν εκκρεμεί ποινι¬ 
κή ή πειθαρχική δίωξη σε βάρος εργαζόμενου και κρίνει 
ότι η παραπέρα απασχόληση του αποβαίνει σε βάρος 
της Δ.Ε.Υ.Α. Οινιάδων . 

Για όσο διάστημα το προσωπικό μένει σε κατάσταση 
αργίας αμείβεται με το μισό των τακτικών αποδοχών, 
δεν προσέρχεται στην υπηρεσία και διατηρεί τα υπό¬ 
λοιπα δικαιώματα του και έχει όλες τις υποχρεώσεις 
που απορρέουν από τον οργανισμό. 

Προσωπικό που τέθηκε σε αργία και τελεσίδικα αθωώ¬ 
θηκε δικαιούται αναδρομικά την διαφορά των αποδοχών 
που του παρακρατήθηκαν. 

Σε περίπτωση που υποπέσει σε πειθαρχικό παράπτω¬ 
μα ο Γ ενικός Διευθυντής ή ο Πρόεδρος του Δ. Σ. κινούν 
τις διαδικασίες τα μέλη του Δ.Σ. και διαβιβάζουν όλα τα 
στοιχεία στον Δήμαρχο ο οποίος είναι πλέον αρμόδιος 
να επιβάλλει πειθαρχικές ποινές. 

Αρθρο 24 

Ερμηνεία - Μεταβολές Ο.Ε.Υ. 

Σε περίπτωση που η Δ.Ε.Υ.Α. Οινιάδων αναλάβει και 
άλλες δραστηριότητες, σύμφωνα με τις δυνατότητες 
που δίνονται από τον Νόμο, πέρα από αυτές που αναφέ- 

ρονται στον παρόντα ΟΕΥ, το ΔΣ συμπληρώνει ή τροπο¬ 
ποιεί τον ΟΕΥ με τις απαραίτητες διοικητικές ενότητες 
και τοις αντίστοιχες περιγραφές αρμοδιοτήτων τους. 
Επίσης μπορεί να μεταβάλλει τον αριθμό προσωπικού 
της επιχείρησης. Για όλες τις παραπάνω μεταβολές οι 
αποφάσεις του ΔΣ υπόκεινται στην προβλεπόμενη από 
τον νόμο διαδικασία έγκρισης και δημοσιεύσεων. 

Άρθρο 25 

Σε περίπτωση που μεταβληθεί το Νομικό - Ιδιοκτησιακό 
καθεστώς της Δ.Ε.Υ.Α. Οινιάδων (ν. 1069/1980) το τακτικό 
προσωπικό εξακολουθεί να απασχολείται στον φορέα που 
θα αναλάβει τα αντικείμενα της Επιχείρησης με όλα τα 
δικαιώματα του και σε αντίστοιχες οργανικές θέσεις. 


Άρθρο 26 

Ισχύς του παρόντος Κανονισμού 

Η ισχύς του παρόντος Οργανισμού Εσωτερικής Υπη¬ 
ρεσίας αρχίζει από την έγκριση του σύμφωνα με το 
άρθρο 7 του ν. 1069/1980. 

Άρθρο 27 

Ακροτελεύτιο άρθρο 

ΚΑΛΥΨΗ ΔΑΠΑΝΗΣ 

Από τις διατάξεις της παρούσης απόφασης δεν προκα- 
λείται δαπάνη σε βάρος του Κρατικού Προϋπολογισμού, 
αλλά προκαλείται δαπάνη σε βάρος του προϋπολο¬ 
γισμού της Δ.Ε.Υ.Α. Οινιάδων και η οποία για το έτος 
2005, ανέρχεται στο ποσό των 65.000,00 ευρώ και έχει 
προβλεφθεί στον Προϋπολογισμό του έτους 2005. 


ΟΡΓΑΝΟΓΡΑΜΜΑ Α.Ε.ν.Α. ΟΙΝΙΑΔΩΝ 


Διοικ. Συμβούλιο 


Γεν, Διευθυντής 


Νομ. Σύμβουλος 


Διοικ. Συμβούλιο 


Διοικ. Συμβούλιο 


Τμήμα 


Τμήμα 


Τμήμα 

Μελετών & 


Λειτουργίας — Συντήρησης 


Διοικητικό - Οικονομικό 

Προγραμματισμού | 


& Κατασκευών 




Η απόφαση αυτή να δημοσιευθεί στην Εφημερίδα της Κυβερνήσεως 

Ι.Π. Μεσολογγίου 14 Νοεμβρίου 2005 
Ο Γ ενικός Γ ραμματέας Περιφέρειας 


ΠΑΝΑΓΙΩΤΗΣ ΚΑΒΒΑΔΑΣ 

